CELEX: 32007D0176
Language: sk
Date: 2006-12-11 00:00:00
Title: Rozhodnutie Komisie z  11. decembra 2006 , ktorým sa stanovuje zoznam noriem a/alebo špecifikácií pre elektronické komunikačné siete, služby a súvisiace zariadenia a služby, ktorým sa nahrádzajú všetky predchádzajúce verzie [oznámené pod číslom K(2006) 6364] (Text s významom pre EHP)

27.3.2007   
            
            
               SK
            
            
               Úradný vestník Európskej únie
            
            
               L 86/11
            
         
      ROZHODNUTIE KOMISIE
   
   z 11. decembra 2006,
   ktorým sa stanovuje zoznam noriem a/alebo špecifikácií pre elektronické komunikačné siete, služby a súvisiace zariadenia a služby, ktorým sa nahrádzajú všetky predchádzajúce verzie
   [oznámené pod číslom K(2006) 6364]
   (Text s významom pre EHP)
   (2007/176/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (1), a najmä na jej článok 17 ods. 1,
   po porade s Výborom pre komunikácie,
   keďže:
   
               (1)
            
            
               V Úradnom vestníku Európskych spoločenstiev
                   (2) bol zverejnený dočasný Zoznam noriem a/alebo špecifikácii, ktoré slúžia ako základ na podporu harmonizovaného poskytovania elektronických komunikačných sietí, elektronických komunikačných služieb a pridružených prostriedkov a služieb.
            
         
               (2)
            
            
               Tento dočasný zoznam noriem sa odvolával tak na regulačný rámec podľa smernice Rady 90/387/EHS (3), ako aj na platný regulačný rámec podľa smernice 2002/21/ES. V marci 2006 bol tento zoznam zmenený a doplnený (4).
            
         
               (3)
            
            
               Preto je potrebné v záujme prekonania dočasného zoznamu pripraviť a zverejniť zoznam noriem, ktorým sa nahradia uvedené publikácie.
            
         
               (4)
            
            
               Aktualizovaný zoznam noriem bol pripravený v spolupráci s odborníkmi z členských štátov a Európskym inštitútom pre normalizáciu v telekomunikáciách (ETSI),
            
         PRIJALA TOTO ROZHODNUTIE:
   Článok 1
   Zoznam noriem
   1.   Stanovuje sa zoznam noriem a/alebo špecifikácií pre elektronické komunikačné siete, služby a pridružené prostriedky a služby.
   Nahrádzajú sa ním predchádzajúce verzie zoznamu noriem zverejnené 31. decembra 2002 a 23. marca 2006.
   Touto publikáciou sa dopĺňa zoznam noriem pre minimálny súbor prenajatých okruhov zverejnený v Úradnom vestníku Európskej únie z 25. júla 2003.
   2.   V prílohe uvedený zoznam bude zverejnený v Úradnom vestníku Európskej únie.
   Článok 2
   Adresáti
   Toto rozhodnutie je určené členským štátom.
   
      V Bruseli 11. decembra 2006
      
         
            Za Komisiu
         
         Viviane REDING
         
         
            členka Komisie
         
      
   
   
      (1)  Ú. v. ES L 108, 24.4.2002, s. 33.
   
      (2)  Ú. v. ES C 331, 31.12.2002, s. 32.
   
      (3)  Ú. v. ES L 192, 24.7.1990, s. 1. Smernica zrušená smernicou 2002/21/ES.
   
      (4)  Ú. v. EÚ C 71, 23.3.2006, s. 9.
   
      PRÍLOHA
      Zoznam noriem a/alebo špecifikácií pre elektronické komunikačné siete, služby a súvisiace zariadenia a služby
      VYSVETLIVKA TÝKAJÚCA SA TOHTO VYDANIA ZOZNAMU NORIEM A/ALEBO ŠPECIFIKÁCIÍ PRE ELEKTRONICKÉ KOMUNIKAČNÉ SIETE, SLUŽBY A SÚVISIACE ZARIADENIA A SLUŽBY
      Komisia v súlade s článkom 17 ods. 1 rámcovej smernice (2002/21/ES) vypracuje a zverejní v Úradnom vestníku Európskej únie zoznam noriem a/alebo špecifikácií, ktoré slúžia ako základ na podporu harmonizovaného poskytovania elektronických komunikačných sietí, elektronických komunikačných služieb a pridružených prostriedkov a služieb, aby zabezpečila interoperabilitu služieb a zlepšila slobodu výberu pre užívateľov.
      Táto publikácia nahrádza predchádzajúci dočasný zoznam noriem (2002/C 331/04), ktorý sa odvolával tak na „starý“ regulačný rámec (t. j. článok 5 smernice 90/387/EHS, zmenenej a doplnenej smernicou 97/51/ES), ako aj súčasný regulačný rámec (t. j. článok 17 rámcovej smernice 2002/21/ES). Táto publikácia nahrádza aj zmeny a doplnenia zoznamu noriem týkajúce sa „interaktívnej digitálnej televízie“ (2006/C 71/04) z 23. marca 2006 (1). Minimálny súbor prenajatých okruhov s harmonizovanými charakteristikami a zodpovedajúcimi normami uvedený v článku 18 smernice 2002/22/ES (smernica univerzálnej služby) a zverejnený v rozhodnutí Komisie (2003/548/ES) z 24 júla 2003 (2) nie je zverejnením tohto zoznamu noriem ovplyvnený.
      V súlade s čl. 17 ods. 2 rámcovej smernice, ak takéto normy a/alebo špecifikácie v tomto zozname chýbajú, členské štáty musia podporiť vykonávanie noriem a/alebo špecifikácií prijatých európskymi normalizačnými organizáciami, a ak takéto normy a/alebo špecifikácie neexistujú, podporia vykonávanie medzinárodných noriem alebo odporúčaní prijatých Medzinárodnou telekomunikačnou úniou (ITU), Medzinárodnou organizáciu pre normalizáciu (ISO) alebo Medzinárodnou elektrotechnickou Komisiou (IEC).
      Táto publikácie je selektívny zoznam noriem a/alebo špecifikácií v príslušných oblastiach. V porovnaní s dočasným zoznamom noriem (2004/C 331/04) je do nej zaradených menej noriem a/alebo špecifikácií, pričom sa uznáva, že článok 17 ods. 2 rámcovej smernice už od členských štátov požaduje, aby podporovali využívanie iných noriem alebo špecifikácií prijatých európskymi normalizačnými organizáciami, ako sú tie, ktoré sú zverejnené v zozname noriem.
      Tento zoznam noriem bol vytvorený pri zohľadnení nasledujúcich kritérií, navrhnutých v spolupráci s členskými štátmi vo Výbore pre komunikácie a následne potvrdených prostredníctvom verejnej konzultácie.
      Aktualizovaný zoznam by mal obsahovať normy a/alebo špecifikácie:
      
                  —
               
               
                  pre prepojenie elektronických komunikačných sietí alebo prístup k nim a/alebo interoperabilitu elektronických komunikačných služieb v rozsahu nevyhnutne potrebnom na zabezpečenie interoperability medzi koncovými užívateľmi a slobody výberu pre užívateľov;
               
            
                  —
               
               
                  ktorých implementácia nepredstavuje neprimerané výdavky v porovnaní s očakávaným prínosom (t. j. proporcionalita);
               
            
                  —
               
               
                  a ktoré spĺňajú jedno alebo obidve nasledujúce kritériá:
               
            
                  —
               
               
                  normy a/alebo špecifikácie pre kľúčové rozhrania predstavujú hranice medzi systémami vlastnenými a prevádzkovanými rozličnými stranami vrátane cezhraničných aspektov, najmä normy a/alebo špecifikácie, ktoré riešia vážne a pravdepodobné prípady neinteroperability alebo nedostatok slobody výberu;
               
            
                  —
               
               
                  normy a/alebo špecifikácie relevantné na dnešnom trhu, ktoré sa ešte vyvíjajú a majú pred sebou istú životnosť.
               
            Aktualizovaný zoznam by nemal obsahovať:
      
                  —
               
               
                  normy a/alebo špecifikácie etablovaných sietí a služieb, ktoré už nepodliehajú vývoju;
               
            
                  —
               
               
                  normy a/alebo špecifikácie sietí a služieb, ktoré sú zatiaľ v ranom štádiu vývoja;
               
            
                  —
               
               
                  Uplatnením odseku 1 písm. c) v prípade, že sa dosahuje interoperabilita a sloboda výberu, normy a/alebo špecifikácie môžu byť ponechané na trh, pretože ich vznik zabezpečia požiadavky spotrebiteľov alebo záujem odvetvia.
               
            Bez ohľadu na kritériá uvedené v (1) a (2), osobitná pozornosť by sa mala venovať:
      
                  —
               
               
                  normám a/alebo špecifikáciám sa v súčasnosti využívaných pri regulácii na vnútroštátnej alebo európskej úrovni, pri ktorých by sa mal v prvom rade posúdiť dosah ich zrušenia.
               
            
                  —
               
               
                  normám a/alebo špecifikáciám potrebným na naplnenie osobitných požiadaviek verejného záujmu v súlade s vnútroštátnym právom alebo právom Spoločenstva, k implementácii ktorých chýbajú prevádzkovateľom komerčné stimuly.
               
            ÚVOD
      1.   Všeobecné Súvislosti
      Normy a/alebo špecifikácie, ktorých zoznam je tu uvedený, tvoria „Zoznam noriem a/alebo špecifikácií“ uvedený v čl. 1 rozhodnutia Komisie K(2006)6364 z 11/XII/2006.
      Podľa článku 17 ods. 1 rámcovej smernice (2002/21/ES) Komisia vypracuje a zverejní v Úradnom vestníku Európskej únie zoznam noriem a/alebo špecifikácii, ktoré slúžia ako základ na podporu harmonizovaného poskytovania elektronických komunikačných sietí, elektronických komunikačných služieb a pridružených prostriedkov a služieb.
      Ak normy a/alebo špecifikácie uvedené v predchádzajúcom odseku neboli primerane implementované, a preto nemôže byť zaručená interoperabilita služieb v jednom alebo viacerých členských štátoch, môže byť implementácia takýchto noriem a/alebo špecifikácií uložená povinne podľa postupu stanoveného v článku 17 ods. 4 rámcovej smernice.
      Zoznam noriem sa bude aktualizovať na pravidelnom základe, aby sa zohľadnili požiadavky, ktoré vyplývajú z nových technológií a zmien trhu. Zainteresované strany sa vyzývajú, aby sa k týmto otázkam vyjadrili.
      Zoznam bol prekonzultovaný s Výborom pre komunikácie (3), pretože sa ho týka článok 17 rámcovej smernice.
      Normy, ktoré boli dohodnuté podľa smernice o rádiovom zariadení a koncových telekomunikačných zariadeniach (1999/5/ES) a zverejnené v Úradnom vestníku Európskej únie, sú mimo rámca tohto dokumentu.
      2.   Štruktúra zoznamu noriem
      
                  —
               
               
                  Kapitola I: Povinné normy a/alebo špecifikácie
               
            
                  —
               
               
                  Kapitola II: Transparentná prenosová kapacita
               
            
                  —
               
               
                  Kapitola III: Verejne ponúkané užívateľské rozhrania
               
            
                  —
               
               
                  Kapitola IV: Prepojenie a prístup
               
            
                  —
               
               
                  Kapitola V: Služby a prvky
               
            
                  —
               
               
                  Kapitola VI: Číslovanie a adresovanie
               
            
                  —
               
               
                  Kapitola VII: Kvalita služieb
               
            
                  —
               
               
                  Kapitola VIII: Služby vysielania
               
            3.   Status noriem a/alebo špecifikácií v zozname
      Status noriem a/alebo špecifikácií v kapitole I a v iných kapitolách dokumentu sa líši.
      Normy a/alebo špecifikácie uvedené v kapitole I sú povinné. Normy a/alebo špecifikácie je možné urobiť povinnými podľa postupu stanoveného v článku 17 ods. 4 rámcovej smernice. V súlade s článkom 17 ods. 4 rámcovej smernice „Komisia uverejní oznámenie v Úradnom vestníku Európskych spoločenstiev a vyzve všetky príslušné strany na predloženie pripomienok, ak zamýšľa zaviesť povinné vykonávanie určitých noriem a/alebo špecifikácií“. Komisia v súlade s postupom v článku 22 ods. 3 rámcovej smernice zavedie povinnú implementáciu príslušných noriem a/alebo špecifikácií tým, že ich v zozname noriem uverejnenom v Úradnom vestníku Európskej únie označí ako povinné normy.
      Používanie noriem a/alebo špecifikácií uvedených v kapitolách II až VIII sa odporúča, ale ich implementácia nie je právne záväzná. Podľa článku 17 ods. 2 rámcovej smernice „Členské štáty podporujú používanie noriem a/alebo špecifikácií uvedených (. . .) na poskytovanie služieb, technických rozhraní a/alebo funkcií siete, v rozsahu nevyhnutne potrebnom na zabezpečenie interoperability služieb a zlepšenie slobody výberu pre užívateľov“. V tejto súvislosti by sa zoznam odporúčaných noriem a/alebo špecifikácií mal vnímať ako zoznam kandidátov na normy a/alebo špecifikácie, ktoré sa stanú povinnými, len čo orgány odhalia účinky deformácie trhu spojené s nedostatočným rešpektom k odporúčaným normám a/alebo špecifikáciám.
      V súlade s článkom 17 rámcovej smernice účelom tohto zoznamu je slúžiť „ako základ na podporu harmonizovaného poskytovania elektronických komunikačných sietí, elektronických komunikačných služieb a pridružených prostriedkov a služieb“ (prvý odsek), „aby zabezpečila interoperabilitu služieb a zlepšila sloboda výberu pre užívateľov.“ (druhý odsek). Na toto by sa nemalo zabúdať pri implementácii noriem a/alebo špecifikácií, ktoré obsahujú alternatívy alebo nepovinné klauzuly.
      Podľa článku 17 ods. 5 a 6 rámcovej smernice „Komisia (. . .) odstráni normy a/alebo špecifikácie zo zoznamu uvedeného v odseku (. . .) ak usúdi, že normy a/alebo špecifikácie uvedené v odseku (. . .) už naďalej neprispievajú k zabezpečeniu harmonizovaných elektronických komunikačných služieb alebo že už nenapĺňajú potreby zákazníkov alebo bránia technologickému rozvoju“.
      Okrem noriem a/alebo špecifikácií uvedených v kapitole I tohto zoznamu z iných legislatívnych opatrení v rámci regulácie elektronických komunikačných sietí a služieb môže vyplynúť povinné použitie istých noriem a/alebo špecifikácií pre niektoré podniky.
      4.   Štandardná a/alebo špecifická verzia
      Keď nie je citovaná nijaké číslo verzie normy a/alebo špecifikácie, verzia uvedená v tomto zozname je verzia platná v čase zverejnenia zoznamu.
      Ak nie je uvedené inak, pri zmienkach týkajúcich sa noriem a/alebo špecifikácií, ktoré majú viac častí a podčastí, sú relevantné všetky časti a podčasti normy a/alebo špecifikácie. V niektorých presne stanovených prípadoch zoznam obsahuje len určité časti normy a/alebo špecifikácie.
      5.   Technické normy a/alebo špecifikácie
      Väčšina noriem a špecifikácií uvedených v zozname sú dokumentmi Európskeho inštitútu pre telekomunikačné normy (ETSI). Definície rozličných typov dokumentov ETSI možno nájsť pod „smernicami ETSI“ na: http://portal.etsi.org/directives/
      Najzávažnejšie z týchto dokumentov sú:
      Dokumenty v súčasnej nomenklatúre ETSI:
      
         Technická špecifikácia, TS, obsahuje hlavne normatívne ustanovenia schválené technickým orgánom.
      
         Technická správa, TR, obsahuje hlavne informatívne prvky schválené technickým orgánom.
      
         Norma, ES, obsahujú hlavne normatívne ustanovenia schválené členstvom ETSI.
      
         Sprievodca, EG, obsahuje hlavne informatívne prvky schválené členstvom ETSI.
      
         Osobitná správa, SR, obsahuje informácie sprístupnené verejnosti na referenčné účely.
      
         Európska norma (telekomunikačná séria), EN, obsahuje normatívne ustanovenia schválené národnými organizáciami pre normalizáciu a/alebo národnými delegáciami s dosahom na súčasný stav a transpozíciu do vnútroštátnych právnych predpisov.
      
         Harmonizovaná norma, EN (telekomunikačná séria) zverená ETSI mandátom Európskej komisie podľa európskych smerníc 98/34/ES and 98/48/ES a navrhnutá s prihliadnutím na požiadavky smernice „nového prístupu“, odkaz na ktorú bol následne zverejnený v Úradnom vestníku Európskej únie.
      Dokumenty v predchádzajúcej nomenklatúre, zmienky o ktorých sa nachádzajú v zozname:
      
         Európska telekomunikačná norma, ETS, obsahuje normatívne ustanovenia schválené národnými organizáciami pre normalizáciu a/alebo národnými delegáciami s dosahom na súčasný stav a transpozíciu do vnútroštátnych právnych predpisov.
      
         Technická správa ETSI, ETR, obsahuje informatívne prvky schválené technickým výborom.
      6.   Adresy, na ktorých možno získať uvedené dokumenty
      Úrad pre publikácie ETSI
      Adresa pre poštový styk:
      
                  ETSI
               
            
                  650 Route des Lucioles
               
            
                  F-06921 Sophia Antipolis Cedex
               
            
                  France
               
            
                  Tel (33-4) 92 94 42 41
               
            
                  Fax (33-4) 93 95 81 33
               
            
                  E-mail: publications@etsi.fr
               
            
                  internetová stránka: http://www.etsi.org/services_products/freestandard/home.htm
               
            Dokumenty ETSI sa dajú priamo stiahnuť z: http://pda.etsi.org/pda/queryform.asp
      Predajná a marketingová služba ITU (pre dokumenty ITU-T)
      Adresa pre poštový styk:
      
                  ITU
               
            
                  Place des Nations
               
            
                  CH-1211 Geneva 20
               
            
                  Switzerland
               
            
                        Tel
                     
                     
                        (41-22) 730 61 41 (angličtina)
                        (41-22) 730 61 42 (francúzština)
                        (41-22) 730 61 43 (španielčina)
                     
                  
                  Fax (41-22) 730 51 94
               
            
                  E-mail: sales@itu.int
               
            
                  internetová stránka: http://www.itu.int
               
            7.   Odkazy na právne akty EÚ
      Zoznam obsahuje odvolávky na tieto právne dokumenty, ktoré sa dajú nájsť na http://europa.eu.int/information_society/topics/telecoms/regulatory/index_en.htm
      
         Smernica 2002/21/ES Európskeho parlamentu a Rady o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, 24.4.2002, s. 33).
      
         Smernica 2002/19/ES Európskeho parlamentu a Rady o prístupe a prepojení elektronických komunikačných sietí a príslušných zariadení (prístupová smernica) (Ú. v. ES L 108, 24.4.2002, s. 7).
      
         Smernica 2002/22/ES Európskeho parlamentu a Rady o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) (Ú. v. ES L 108, 24.4.2002, s. 51).
      
         Smernica 2002/58/ES Európskeho parlamentu a Rady týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. ES L 201, 31.7.2002, s. 37).
      
         Smernica 2002/20/ES Európskeho parlamentu a Rady o povolení na elektronické komunikačné sieťové systémy a služby (smernica o povolení) (Ú. v. ES L 108, 24.4.2002, s. 21).
      
         Odporúčanie Komisie 2000/417/ES o neviazanom prístupe k účastníckym prípojkám (Ú. v. ES L 156, 29.6.2000, s. 44).
      
         Nariadenie (ES) Európskeho parlamentu a Rady č. 2887/2000 z 18. decembra 2000 o neviazanom prístupe k účastníckej prípojke (Ú. v. ES L 336, 30.12.2000, s. 4).
      
         Odporúčanie Komisie (2005/57/ES) z. 21. januára 2005 o poskytovaní prenajatých okruhov v Európskej únii (Časť 1 – Hlavné podmienky veľkoobchodného poskytovania prenajatých okruhov) (oznámené pod číslom dokumentu K(2005) 103). Ú. v. EÚ L 24, 27.1.2005, s. 27).
      
         Odporúčanie Komisie (2005/268/ES) z 29. marca 2005 o poskytovaní prenajatých liniek v Európskej únii – Časť 2 – Cenové aspekty čiastkových veľkoobchodných prenajatých okruhov [oznámené pod číslom K(2005) 951]. Ú. v. EÚ L 83, 1.4.2005, s. 52).
      
         Odporúčanie Komisie 2003/558/ES z 25. júla 2003 o spracúvaní informácií o polohe volajúceho v elektronických komunikačných sieťach na účely služieb núdzového volania. Ú. v. EÚ L 189, 29.7.2003, s. 49).
      
         Smernica Európskeho parlamentu a Rady 1999/5/ES z 9. marca 1999 o rádiovom zariadení a koncových telekomunikačných zariadeniach a o vzájomnom uznávaní ich zhody. (smernica R&TTE) (Ú. v. ES L 91, 7.4.1999, s. 10).
      
         Rozhodnutie Rady 2001/792/ES z 23. októbra 2001 o ustanovení mechanizmu spoločenstva na podporu posilnenia spolupráce pri pomocných zásahoch civilnej ochrany. Ú. v. ES L 297, 15.11.2001, s. 7).
      
         Rozhodnutie Európskeho parlamentu a Rady č. 676/2002/ES zo 7. marca 2002 o regulačnom rámci pre politiku rádiového frekvenčného spektra v Európskom spoločenstve (rozhodnutie o rádiovom frekvenčnom spektre). Ú. v. ES L 108, 24.4.2002, s. 1).
      
         Smernica Európskeho parlamentu a Rady 98/34/ES o postupe pri poskytovaní informácií v oblasti technických noriem a predpisov upravenej smernicou 98/48/ES. (Ú. v. ES L 204, 21.7.1998, s. 37).
      KOM/2004/0541 „Oznámenie Komisie Rade, Európskemu Parlamentu, Európskemu Hospodárskemu a Sociálnemu Výboru a Výboru Regiónov o interoperabilite služieb digitálnej interaktívnej televízie“ z 30. júla 2004.
      KOM/2006/37 „Oznámenie Komisie Rade, Európskemu Parlamentu, Európskemu Hospodárskemu a Sociálnemu Výboru a Výboru Regiónov o preskúmaní interoperability služieb digitálnej interaktívnej televízie“ z 2. februára 2006, podľa oznámenia KOM(2004) 541 z 30. júla 2004
      8.   Vymedzenie pojmov a skratky
      Vymedzenie pojmov
      Platia vymedzenia pojmov v príslušných právnych úpravách EÚ, ktorých zoznam sa nachádza v oddiele 7.
      Skratky
      Na účely tohto dokumentu sa uplatňujú nasledujúce skratky:
      
                  3GPP
               
               
                  (3rd Generation Partnership Project) projekt Partnerstvo tretej generácie
               
            
                  API
               
               
                  (Application Program Interface) aplikačné programové rozhranie
               
            
                  DAB
               
               
                  (Digital Audio Broadcasting) digitálne vysielanie audiosignálu
               
            
                  DVB
               
               
                  (Digital Video Broadcasting) digitálne vysielanie videosignálu
               
            
                  ETSI
               
               
                  (European Telecommunications Standards Institute) Európsky inštitút pre telekomunikačné normy
               
            
                  GSM
               
               
                  (Global System for Mobile communications) globálny systém pre mobilné komunikácie
               
            
                  ISDN
               
               
                  (Integrated Service Digital Network) digitálna sieť integrovaných služieb
               
            
                  IP
               
               
                  (Internet Protocol) internetový protokol
               
            
                  IPAT
               
               
                  (Internet Protocol Access Terminal) prístupové koncové zariadenie internetového protokolu
               
            
                  ITU
               
               
                  (International Telecommunications Union) Medzinárodná telekomunikačná únia
               
            
                  MHEG
               
               
                  (Multimedia and Hypermedia Experts Group) skupina expertov pre multimédiá a hypermédiá
               
            
                  MHP
               
               
                  (Multimedia Home Platform) domáca multimediálna platforma
               
            
                  NGN
               
               
                  (Next Generation Networks) siete ďalšej generácie
               
            
                  NTP
               
               
                  (Network Termination Point) koncový bod siete
               
            
                  OSA
               
               
                  Open Service Access (otvorený prístup k službám)
               
            
                  PoI
               
               
                  (Point of Interconnection) bod pripojenia
               
            
                  PSTN
               
               
                  (Public Switched Telephone Network) verejná komutovaná telefónna sieť
               
            
                  QoS
               
               
                  (Quality of Service) kvalita služieb
               
            
                  ULL
               
               
                  (Unbundled Local Loop) uvoľnený prístup k účastníckemu vedeniu
               
            
                  UMTS
               
               
                  (Universal Mobile Telecommunications System) univerzálny mobilný telekomunikačný systém
               
            
                  WML
               
               
                  (Wireless Mark-up Language) značkovací jazyk pre bezdrôtovú komunikáciu
               
            
                  WTVML
               
               
                  (Wireless TeleVision Mark-up Language) značkovací jazyk pre bezdrôtovú komunikáciu s rozšírením pre televíziu, známy aj pod skratkou WTML
               
            ZOZNAM NORIEM A/ALEBO ŠPECIFIKÁCIÍ PRE ELEKTRONICKÉ SIETE, SLUŽBY A SÚVISIACE
      ZARIADENIA A SLUŽBY
      Účelom zverejnenia zoznamu noriem a/alebo špecifikácií je podnietiť poskytovanie harmonizovaných elektronických komunikačných služieb v prospech užívateľov v celom Spoločenstve, zabezpečiť interoperabilitu a podporiť implementáciu regulačného rámca. Hlavným vedúcim princípom pri začleňovaní noriem a/alebo špecifikácií je sústredenie na normy a/alebo špecifikácie, ktoré sa týkajú ustanovení v smerniciach. Kritériá začleňovania noriem a/alebo špecifikácií do tohto zoznamu sú vysvetlené vo vysvetlivke.
      KAPITOLA I
      1.   Povinné normy.
      V tomto dokumente nie sú nijaké povinné normy.
      Normy je možné urobiť povinnými dodržaním postupu stanoveného v článku 17 ods. 4 rámcovej smernice. Komisia uverejní oznámenie v Úradnom vestníku Európskych spoločenstiev a vyzve všetky príslušné strany na predloženie pripomienok, ak zamýšľa zaviesť povinné vykonávanie určitých noriem a/alebo špecifikácií..
      KAPITOLA II
      2.   Transparentná prenosová kapacita.
      2.1.   Prístup tretích strán k účastníckemu vedeniu
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  Manažment frekvenčného spektra na káblovom vedení; časť 1: Vymedzenie pojmov a signálna knižnica
               
               
                  ETSI TR 101830-1 (V.1.1.1)
               
               
                   
               
            KAPITOLA III:
      3.   Verejne ponúkané užívateľské rozhrania (NTP).
      Za istých podmienok na trhu (4) národný regulačný orgán môže operátorom uložiť povinnosť vyhovieť odôvodneným požiadavkám týkajúcim sa umožnenia prístupu k špecifickým prvkom siete a súvisiacich zariadení a ich využívania.
      V tomto zozname noriem nie je zahrnutá nijaká norma a/alebo špecifikácia, pretože v súčasnosti žiadna z nich nevyhovuje kritériám uvedeným vo vysvetlivke..
      KAPITOLA IV
      4.   Prepojenie a prístup.
      Podľa ustanovení prístupovej smernice môžu mať poskytovatelia elektronických komunikačných sietí a služieb zvláštne povinnosti týkajúce sa prepojenia a/alebo prístupu.
      Normy a/alebo špecifikácie ULL a bitového prúdu sú zahrnuté v kapitole II.
      4.1.   Aplikačné programové rozhrania
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  Otvorený prístup k službám (OSA); Aplikačné programové rozhranie (API/Parlay 3)
               
               
                  séria ETSI ES 201915
               
               
                   
               
            
                  Otvorený prístup k službám (OSA); Aplikačné programové rozhranie (API/Parlay 4)
               
               
                  séria ETSI ES 202915
               
               
                   
               
            
                  Otvorený prístup k službám (OSA); Aplikačné programové rozhranie (API/Parlay 5)
               
               
                  séria ETSI ES 203915
               
               
                   
               
            
                  Aplikácie prispôsobené UMTS pre zdokonalenú logiku mobilnej siete (CAMEL) fáza 3; špecifikácia úlohy aplikácie CAMEL (CAP)
               
               
                  ETSI ES 129078
               
               
                   
               
            
                  Prístup k otvoreným službám (OSA) pre UMTS; Aplikačné programové rozhranie (API); časť 1: Prehľad
               
               
                  ETSI TS 129198-1
               
               
                   
               
            
                  Aplikačné programové rozhranie architektúry otvorených služieb UMTS- časť 2)
               
               
                  ETSI ES 129998
               
               
                   
               
            4.2.   Prístup k sieťovým zariadeniam a službám
      V tomto zozname noriem nie je zahrnutá nijaká norma a/alebo špecifikácia, pretože v súčasnosti žiadna z nich nevyhovuje kritériám uvedeným vo vysvetlivke.
      4.3.   Prepojenie
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  IPCablecom; časť 12: Internetový protokol prenosu signalizácie (Internet Signalling Transport Protocol – ISTP)
               
               
                  ETSI TS 101909-12
               
               
                  definuje rozhranie SSW7 signálnej brány siete IPCablecom
               
            
                  IPCablecom; časť 23: Koncové zariadenie prístupu k internetovému protokolu – signalizácia kontroly linky (IPAT – LCS)
               
               
                  ETSI TS 101909-23
               
               
                  určuje signálne rozhranie V5.2 terminálu prístupu k internetovému protokolu siete IPCablecom
               
            KAPITOLA V
      5.   Služby a prvky
      5.1.   Poloha volajúceho
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  Protokoly núdzového zisťovania polohy
               
               
                  ETSI ES 102164
               
               
                   
               
            
                  Služby zisťovania polohy (LCS); Opis funkcie; stupeň 2 (UMTS)
               
               
                  ETSI ES 123171
               
               
                   
               
            5.2.   Aspekty vysielania
      Normy a/alebo špecifikácie vysielania považované za relevantné sú zahrnuté v kapitole VIII.
      5.3.   Informácia o spoplatnení (Advice od charge – AoC)
      V tomto zozname noriem nie je zahrnutá nijaká norma a/alebo špecifikácia, pretože v súčasnosti žiadna z nich nevyhovuje kritériám uvedeným vo vysvetlivke.
      5.4.   Telefónne informačné služby
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  Komputerizované vyhľadávanie v telefónnom zozname
               
               
                  odporúčanie ITU-T E.115 (02/95)
               
               
                  V súčasnosti sa využíva pri implementácii medzinárodných verejných telefónnych informačných služieb
               
            
                  Medzinárodné verejné telefónne informačné služby
               
               
                  odporúčanie ITU-T F.510
               
               
                  Vhodné aj na prepojenie vnútroštátnych databáz telefónnych účastníkov
               
            
                  Jednotná špecifikácia telefónnych zoznamov
               
               
                  odporúčanie ITU-T F.515
               
               
                   
               
            5.5.   Odmietanie anonymných volaní (ACR)
      Hoci boli vytvorené normy ACR pre siete PSTN/ISDN, len niektoré zo súčasných implementácií čiastočne spĺňajú tieto normy a/alebo špecifikácie a neboli vytvorené normy ACR pre siete GSM.
      V tomto zozname noriem nie je zahrnutá nijaká norma a/alebo špecifikácia, pretože v súčasnosti žiadna z nich nevyhovuje kritériám uvedeným vo vysvetlivke.
      KAPITOLA VI
      6.   Číslovanie a adresovanie
      6.1.   Voľba a predvoľba prevádzkovateľa
      V tomto zozname noriem nie je zahrnutá nijaká norma a/alebo špecifikácia, pretože v súčasnosti žiadna z nich nevyhovuje kritériám uvedeným vo vysvetlivke.
      6.2.   Prenosnosť čísla
      V tomto zozname noriem nie je zahrnutá nijaká norma a/alebo špecifikácia, pretože v súčasnosti žiadna z nich nevyhovuje kritériám uvedeným vo vysvetlivke.
      KAPITOLA VII
      7.   Kvalita služieb
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  Vymedzenie a meranie parametrov QoS vo vzťahu k užívateľovi
               
               
                  séria ETSI EG 202057
                  (časti 1 až 4)
               
               
                   
               
            
                  Kvalita telekomunikačných služieb
               
               
                  séria ETSI EG 202009
                  (časti 1 až 3)
               
               
                  parametre významné pre užívateľa
               
            
                  Vymedzenia výkonových parametrov pre kvalitu hlasového prejavu a iných aplikácií hlasových služieb využívajúcich IP siete
               
               
                  odporúčanie ITU-T G.1020 (vrátane prílohy A)
               
               
                   
               
            
         Poznámka Podľa článkov 11 a 22 smernice univerzálnej služby národné regulačné orgány môžu za špecifických okolností vyžadovať dodržiavanie istých noriem a/alebo špecifikácií pri parametroch, vymedzeniach a metódach merania dodacích lehôt a kvality služieb. Tieto normy a/alebo špecifikácie sa uvádzajú v prílohe III smernice.
      7.1.   Stupeň služby (kvalita)
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  Kategórie QoS v oblasti multimédií pre koncového užívateľa
               
               
                  odporúčanie ITU-T G.1010 (11/01)
               
               
                   
               
            7.2.   Ciele výkonnosti siete
      Tento zoznam noriem obsahuje len normy a/alebo špecifikácie, ktoré sa týkajú služieb založených na IP.
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  Ciele výkonnosti siete pri službách založených na IP
               
               
                  odporúčanie ITU-T Y.1541 (vrátane prílohy X a zmien a doplnení 1 a 2)
               
               
                  Niektoré technológie si môžu vyžadovať osobitný prístup k toleranciám.
               
            
                  Koncepcia a architektúra kvality služieb (QoS)
               
               
                  ETSI ES 123107
                  (3GPP TS 23107)
               
               
                  Mapovanie medzi odporúčaním ITU-T Y.1541 a triedami QoS 123107
               
            KAPITOLA VIII
      8.   Služby vysielania
      8.1.   Aplikačné programové rozhrania
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  Digitálne vysielanie videosignálu (Digital Video Broadcasting – DVB); Domáca multimediálna platforma (MHP) špecifikácia 1.1.1
               
               
                  ETSI ES 102812
               
               
                  verzia 1.2.1
               
            
                  Digitálne vysielanie videosignálu (Digital Video Broadcasting – DVB); Domáca multimediálna platforma (MHP) špecifikácia 1.0.3
               
               
                  ETSI ES 201812
               
               
                  verzia 1.1.1
                  predtým TS 101812 v. 1.3.1
               
            
                  Vysielací profil MHEG-5
               
               
                  ETSI ES 202184
               
               
                  verzia 1.1.1
               
            8.2.   Normy a/alebo špecifikácie pre realizáciu interaktívneho televízneho obsahu
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  WTVML, špecifikácia ľahkého mikroprehliadača pre aplikácie interaktívnej televízie založené na WML a kompatibilné s WML
               
               
                  ETSI ES 102322
               
               
                  verzia 1.1.1
               
            8.3.   Digitálne vysielanie
      
                  Technické rozhrania a/alebo servisné prvky
               
               
                  Referenčný dokument
               
               
                  Poznámky
               
            
                  Digitálne vysielanie audiosignálu (Digital Audio Broadcasting – DAB);
                  Virtuálny stroj: špecifikácia Javy pre DAB
               
               
                  ETSI ES 101993
               
               
                   
               
            
         (1)  Ú. v. EÚ C 71, 23.3.2006, s. 9.
      
         (2)  Ú. v. EÚ L 186, 25.7.2003, s. 43.
      
         (3)  Postup podľa článku 22 rámcovej smernice.
      
         (4)  Pozri článok 8.2 prístupovej smernice.